वाहन बचाने के लिए नीचे उतारी बस, तीन घायल
भास्कर संवाददाता | छैगांव माखन
इंदौर-इच्छापुर हाईवे पर शुक्रवार शाम एक बड़ी दुर्घटना बस चालक की सूझबूझ से टल गई। आयशर वाहन को सामने से तेज गति से आते देख चालक ने बस सड़क से नीचे उतार दी। फिर भी उसके पिछले हिस्से में टक्कर लग गई। इससे बस में बैठे तीन यात्रियों को मामूली चोटें आई हैं। आयशर वाहन सड़क पर पलट गया।
दुर्घटना शुक्रवार शाम 4.30 बजे के करीब छैगांव माखन के आगे पेट्रोल पंप के पास की है। प्रत्यक्षदर्शियों के अनुसार खरगोन की ओर से बस क्रमांक एमपी-12 एफ-0929 खंडवा आ रही थी। सामने से पपीते से भरा मिनी ट्रक अचानक अनियंत्रित हो गया। बड़ी दुर्घटना की आशंका देख चालक ने बस सड़क से नीचे उतरना उचित समझा। इस प्रयास के बावजूद बस के एक साइड टक्कर लग ही गई। आयशर वाहन बीच सड़क पर पलट गया। दुर्घटना में बस में सवार मोहम्मद वहाब (66) निवासी अमरावती, उर्मिला दीपक (40) निवासी भोजाखेड़ी तथा शकीना कुतुबुद्दीन (22) को हाथ-पैर में चोटे आई। उन्हें डायल 100 की मदद से छैगांव माखन अस्पताल लाया गया। प्राथमिक इलाज के बाद उन्हें छुट्टी दे दी गई।
चालक बस को सड़़क से नीचे नहीं उतारता तो बड़ी दुर्घटना हो सकती थी।
hin_Deva bho_Deva hin_Deva hin_Deva hin_Deva